sukhrobnurali/uzbek-legal-corpus huggingface dataset:
Qishloq xoʻjaligi texnikasini kredit va lizing shartlarida xarid qilishni davlat tomonidan qoʻllab-quvvatlash tartibi toʻgʻrisidagi nizomga oʻzgartirishlar va qoʻshimcha kiritish haqida
(resolution, 2020-01-15)

Qishloq xoʻjaligi korxonalariga mavsumiy qishloq xoʻjaligi texnikasini oʻz vaqtida yetkazib berishni davlat tomonidan qoʻllab-quvvatlash tizimini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2019yil 12-iyuldagi 578-son qarori bilan tasdiqlangan Qishloq xoʻjaligi texnikasini kredit va lizing shartlarida xarid qilishni davlat tomonidan qoʻllab-quvvatlash tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin. 1. 2-bandda: toʻrtinchi xatboshidagi “miqdorida” soʻzi “miqdorigacha” soʻzi bilan almashtirilsin; beshinchi xatboshidagi “Markaziy bankining qayta moliyalash stavkasida” soʻzlari “Markaziy bankining asosiy foiz stavkasida” soʻzlari bilan almashtirilsin. 2. 3-bandda: ikkinchi xatboshidagi “punktini” soʻzi “punktigacha” soʻzi bilan almashtirilsin; uchinchi xatboshidagi “Markaziy bankining qayta moliyalash stavkasining” soʻzlari “Markaziy bankining asosiy foiz stavkasining” soʻzlari bilan almashtirilsin. 3. 6-bandda: birinchi xatboshidagi “miqdorida” soʻzi “miqdorigacha” soʻzi bilan almashtirilsin; ikkinchi xatboshidan “Oʻzbekiston Respublikasi Markaziy banki qayta moliyalash stavkasining 1,5 baravarigacha boʻlgan foiz stavkasi bilan” soʻzlari chiqarib tashlansin; quyidagi mazmundagi xatboshi qoʻshilsin: “Kredit yoki lizing oluvchilarning soʻroviga asosan ushbu bandda koʻrsatilgan muddatlar qisqartirilishi mumkin”. 4. 8-banddagi “bir” soʻzi “ikki” soʻzi bilan almashtirilsin. 5. 9-bandning uchinchi xatboshi quyidagi tahrirda bayon qilinsin: “b) lizing yoki kredit shartnomasida belgilangan foiz va Oʻzbekiston Respublikasi Markaziy bankining asosiy foiz stavkasi oʻrtasidagi farq miqdorida, lekin 10 foizlik punktdan koʻp boʻlmagan miqdorda ajratiladi”. 6. 10-banddagi “xalqaro” soʻzi “davlat kafolati ostida olingan xalqaro” soʻzlari bilan almashtirilsin. 7. 21-banddagi “punktini” soʻzi “punktigacha” soʻzi bilan almashtirilsin. 8. Nizomga ilovada “punktini” soʻzi “punktigacha” soʻzi bilan almashtirilsin.
Vazirlar Mahkamasining “Davlat va xoʻjalik boshqaruvi organlari, joylardagi davlat hokimiyati organlari va boshqa tashkilotlarda xizmat yengil avtomobillaridan foydalanishni yanada tartibga solish boʻyicha chora-tadbirlar toʻgʻrisida” 2011-yil 26-maydagi 153-son qaroriga oʻzgartirish kiritish haqida
(resolution, 2021-04-30)

Oʻzbekiston Respublikasi Prezidentining “Taʼlim va tibbiyot muassasalarini moliyalashtirish mexanizmini hamda davlat moliyaviy nazorati tizimini yanada takomillashtirish toʻgʻrisida”gi 2017-yil 21-avgustdagi PQ-3231-son hamda “Ommaviy axborot vositalari mustaqilligini taʼminlash hamda davlat organlari va tashkilotlari axborot xizmatlari faoliyatini rivojlantirish boʻyicha koʻshimcha chora-tadbirlar toʻgʻrisida”gi 2019-yil 27-iyundagi PQ-4366-son qarorlariga muvofik Vazirlar Mahkamasi qaror qiladi: 1. Vazirlar Mahkamasining “Davlat va xoʻjalik boshkaruvi organlari, mahalliy davlat hokimiyati organlari va boshqa tashkilotlarda yengil xizmat avtomashinalaridan foydalanishni yanada tartibga solish chora-tadbirlari toʻgʻrisida”gi 2011-yil 26-maydagi 153-son karorining rus tilidagi matnida 1-ilovaning 111-bandi quyidagi tahrirda bayon etilsin: “ 111. Ministerstvo doshkolnogo obrazovaniya - 282 19 3 260 - - Sentralniy apparat - 7 5 2 - - - Oblastnie zvenya - 14 14 - - - - Rayonnie zvenya - 259 - - 259 - - Podvedomstvennie organizatsii - 2 - 1 1 - - ”. 2. Oʻzbekiston Respublikasi Maktabgacha taʼlim vazirligi manfaatdor vazirliklar va idoralar bilan birgalikda bir oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 3. Mazkur qarorning bajarilishini nazorat kilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov va Oʻzbekiston Respublikasi maktabgacha taʼlim vaziri A.V. Shin zimmasiga yuklansin.
Yuridik shaxslarni yirik soliq toʻlovchilar toifasiga kiritishning mezonlarini belgilash toʻgʻrisidagi nizomga oʻzgartirishlar va qoʻshimcha kiritish haqida
(resolution, 2020-01-10)

Oʻzbekiston Respublikasi Soliq kodeksi hamda Oʻzbekiston Respublikasi Vazirlar Mahkamasining 2019-yil 17-apreldagi 320-son “Davlat soliq xizmati organlari faoliyatini yanada takomillashtirish chora-tadbirlari toʻgʻrisida”gi qaroriga muvofiq, yuridik shaxslarni yirik soliq toʻlovchilar toifasiga kiritish mezonlarini qayta koʻrib chiqilishi munosabati bilan Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2019-yil 8-iyuldagi 2019-45-son qarori (roʻyxat raqami 3172, 2019-yil 12-iyul) (Oʻzbekiston Respublikasi qonun hujjatlari toʻplami, 2019-y., 28-son, 514-modda) bilan tasdiqlangan Yuridik shaxslarni yirik soliq toʻlovchilar toifasiga kiritishning mezonlarini belgilash toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-band oʻz kuchini yoʻqotgan deb topilsin. 2. 4-bandda: “a” kichik band quyidagi tahrirda bayon etilsin: “a) aksiz soligʻiga tortiladigan tovarlarni ishlab chiqaruvchi va aksiz toʻlanadigan xizmat koʻrsatuvchi korxonalar;”; “b” kichik banddan “hamda ularning filiallari” degan soʻzlar chiqarib tashlansin; “d” kichik band quyidagi tahrirda bayon etilsin: “d) mahsulot (tovar, ish va xizmat) larni sotishdan olingan sof tushumi oʻtgan kalendar yil yakuni boʻyicha 100,0 milliard soʻmdan yuqori boʻlgan yoki ketma-ket keladigan oʻn ikki oylik davr yakuni boʻyicha ushbu miqdordan oshgan yuridik shaxslar;”; quyidagi mazmundagi “e” va “j” kichik bandlar bilan toʻldirilsin: “e) uglevodorod hom ashyosi va mineral resurslarni qazib oluvchi, qayta ishlovchi, yetkazib beruvchi va sotuvchi hamda elektr energiyasini ishlab chiqaruvchi va yetkazib beruvchi yuridik shaxslar, bundan avtomobillarga yoqilgʻi quyish shahobchalari mustasno; j) Oʻzbekiston Respublikasining havo boʻshligʻidan yoʻlovchilarni tashish maqsadlarida foydalanuvchi, xalqaro havo aloqalarini amalga oshiruvchi va ularning tarkibiga kiruvchi yuridik shaxslar.”. 3. 5-band quyidagi tahrirda bayon etilsin: “5. Yirik soliq toʻlovchilar toifasini belgilashda, mazkur Nizomning 4-bandi “d” kichik bandida koʻrsatib oʻtilgan yuridik shaxslar oʻtgan kalendar yil yakuni yoki ketma-ket keladigan oʻn ikki oylik davr boʻyicha soliq organlariga taqdim etgan soliq va moliyaviy hisobotlaridagi koʻrsatkichlariga asosan aniqlanadi.”. 4. Mazkur oʻzgartirishlar va qoʻshimcha Oʻzbekiston Respublikasi Moliya vazirligi, Iqtisodiyot va sanoat vazirligi va Savdo-sanoat palatasi bilan kelishilgan.
Xalqaro shartnomalarga qoʻshilish toʻgʻrisida
(resolution, 2020-01-10)

1. Quyidagilarga: Xavfli yuklarni xalqaro yoʻllarda tashish toʻgʻrisidagi Yevropa bitimiga (1957-yil 30-sentabr, Jeneva); 1957-yil 30-sentabrdagi Xavfli yuklarni xalqaro yoʻllarda tashish toʻgʻrisidagi Yevropa bitimining 1-moddasi a) bandiga hamda 14-moddasi 1 va 3 b) bandlariga tuzatishlar kiritish toʻgʻrisidagi bayonnomaga (1993-yil 28-oktabr, Jeneva) qoʻshilinsin. 2. Oʻzbekiston Respublikasi Transport vazirligi va ichki ishlar vazirligi yuqorida koʻrsatilgan xalqaro shartnomalarni amalga oshirish yuzasidan masʼul vakolatli organlar etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasining mazkur xalqaro shartnomalarga qoʻshilishi hamda ularni amalga oshirish uchun masʼul boʻlgan vakolatli organlar haqidagi tegishli bildirishnomani depozitariyga yuborsin. 4. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar Oʻzbekiston Respublikasi uchun kuchga kirganidan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Psixiatriya kasalxonalari xodimlari uchun mehnatni muhofaza qilish qoidalariga oʻzgartirishlar kiritish toʻgʻrisida
(order, 2020-01-08)

Oʻzbekiston Respublikasining 2019-yil 12-sentabrdagi OʻRQ-567-son “Psixiatriya yordami koʻrsatish tizimi takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq buyuraman: 1. Oʻzbekiston Respublikasi mehnat va aholini ijtimoiy muhofaza qilish vazirining 2010-yil 27-dekabrdagi 203-B-son buyrugʻi (roʻyxat raqami 2180, 2011-yil 12-yanvar) (Oʻzbekiston Respublikasi qonun hujjatlari toʻplami, 2011-y., 1-2-son, 17-modda) bilan tasdiqlangan Psixiatriya kasalxonalari xodimlari uchun mehnatni muhofaza qilish qoidalariga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1 va 145-bandlardagi “ruhiy kasallikka chalingan” degan soʻzlar “ruhiy holati buzilgan” degan soʻzlar bilan almashtirilsin; 2. 8-bandning birinchi xatboshisi quyidagi tahrirda bayon etilsin: “8. Oʻzbekiston Respublikasi “Mehnatni muhofaza qilish toʻgʻrisida”gi Qonunining 12-moddasiga muvofiq ishlab chiqarish faoliyatini amalga oshiruvchi, xodimlarining soni ellik nafar va undan ortiq boʻlgan har bir tashkilotda mehnatni muhofaza qilish talablariga rioya etilishini taʼminlash, ularning bajarilishi ustidan nazoratni amalga oshirish maqsadida mehnatni muhofaza qilish xizmati tashkil etiladi yoki mehnatni muhofaza qilish boʻyicha tegishli tayyorgarlikka ega boʻlgan mutaxassis lavozimi joriy etiladi. Ellikta va undan ortiq transport vositasi mavjud boʻlgan tashkilotda yoʻl harakati xavfsizligi xizmati ham tashkil etiladi yoki yoʻl harakati xavfsizligi boʻyicha mutaxassis lavozimi joriy etiladi.”. 3. 141-banddagi “ruhiy qoʻzgʻalishni” degan soʻzlar “ruhiy holati buzilishini” degan soʻzlar bilan almashtirilsin. 4. 147-banddagi “Ruhiy” degan soʻz “Ruhiy holati buzilgan” degan soʻzlar bilan almashtirilsin.
Oʻzbekiston Respublikasining xorijdagi ayrim muassasalari tashkiliy-shtat tuzilmasini takomillashtirish va faoliyatining samaradorligini oshirish chora-tadbirlari toʻgʻrisida
(resolution, 2020-10-06)

Siyosiy, savdo-iqtisodiy va madaniy-gumanitar sohalarda ikki tomonlama va koʻp tomonlama hamkorlikning ustuvor yoʻnalishlarini yanada ilgari surish va amalga oshirish, shuningdek, Oʻzbekiston Respublikasi fuqarolarining huquqlari va qonuniy manfaatlarini samarali himoya qilishni taʼminlash maqsadida: 1. 2020-yilning 1-fevralidan Oʻzbekiston Respublikasining BMT huzuridagi Doimiy vakolatxonasi (keyingi oʻrinlarda — Doimiy vakolatxona) va Oʻzbekiston Respublikasining Nyu-York shahridagi (AQSH) Bosh konsulxonasi (keyingi oʻrinlarda — Bosh konsulxona) shtatlar jadvaliga mehnatga haq toʻlash fondini tegishli ravishda oʻzgartirgan holda tegishlicha haydovchi-mexanik va birinchi kotib qoʻshimcha lavozimlari kiritilsin. 2. Oʻzbekiston Respublikasining BMT huzuridagi Doimiy vakolatxonasi va Oʻzbekiston Respublikasining Nyu-York shahridagi Bosh konsulxonasi yangilangan shtatlar jadvallari 1 va 2-ilovalarga muvofiq tasdiqlansin. 3. Oʻzbekiston Respublikasi Tashqi ishlar vazirligi Doimiy vakolatxona va Bosh konsulxonaning 2020-yildagi taʼminoti uchun xarajatlar smetasini shtat jadvallaridagi oʻzgarishlarni hisobga olgan holda belgilangan tartibda tasdiqlasin. 4. Oʻzbekiston Respublikasi Moliya vazirligi Doimiy vakolatxona va Bosh konsulxona xarajatlarini shtat jadvallaridagi oʻzgarishlarni inobatga olgan holda joriy moliya yilining budjetida xorijdagi muassasalarni moliyalashtirish boʻyicha tasdiqlangan mikdorlar doirasida moliyalashtirsin. 5. Oʻzbekiston Respublikasi Prezidentining 2019-yil 14-maydagi “Oʻzbekiston Respublikasi Tashqi ishlar vazirligi, xorijdagi diplomatik vakolatxonalari va konsullik muassasalarining faoliyatini yanada takomillashtirish chora-tadbirlari toʻgʻrisida”gi PQ-4318-son qarorining 28-ilovasi va Oʻzbekiston Respublikasi Vazirlar Mahkamasining 1996-yil 8-oktabrdagi “Oʻzbekiston Respublikasi Vazirlar Mahkamasining 1994-yil 7-apreldagi 192-son qaroriga qoʻshimchalar va oʻzgartirishlar kiritish toʻgʻrisida”gi 353-son qarorining 5 va 6-ilovalari oʻz kuchini yoʻqotgan deb hisoblansin. 6. Mazkur qarorning ijrosini nazorat qilish Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov va Oʻzbekiston Respublikasi tashqi ishlar vaziri A.X. Kamilov zimmasiga yuklansin. (AQSH dollarida) T/r Lavozim Shtat birliklari soni Elchi maoshiga nisbatan xodimning maoshi, foizlarda (3000) Oylik maosh Yillik ish haki fondi Diplomatik tarkib 1. Bosh konsul 1 85% 2 550 30 600 2. Birinchi kotib 1 75% 2 250 27 000 3. Uchinchi kotib 1 65% 1 950 23 400 Jami: 3 6 750 81 000 Maʼmuriy-texnik tarkib 1. Katta buxgalter va kanselyariya mudiri* 1 65% 1 950 23 400 2. Mahalliy aholi yoki ishchilarning oila aʼzolari orasidan yollanadigan xodimlar — 2 500 30 000 Jami: 1 4 450 53 400 Umumiy: 4 11 200 134 400
Hakamlik sudlari roʻyxati
(other, 2020-01-07)

Vazirlar Mahkamasining 2008-yil 30-oktabrdagi 235-son qarori bilan tasdiqlangan Hakamlik sudlari hisobini yuritish tartibi toʻgrisidagi nizomiga asosan doimiy faoliyat koʻrsatuvchi hakamlik sudlarini tashkil etish va ularning faoliyatini tugatish, shuningdek doimiy faoliyat koʻrsatuvchi hakamlik sudlari hamda ularning tarkibiga kiradigan hakamlik sudyalari soni toʻgʻrisida 2019-yil 31dekabr holatiga T/r Hududiy adliya organlari nomi Doimiy faoliyat koʻrsatuvchi xakamlik sudlari Hakamliksudyalari 1. QoraqalpogistonRespublikasi 14 13 2. Andijon 19 20 3. Buxoro 18 29 4. Jizzax 12 9 5. Qashqadaryo 14 31 6. Navoiy 13 45 7. Namangan 16 80 8. Samarqand 22 57 9. Sirdaryo 5 7 10. Surxondaryo 18 37 11. Fargʻona 19 37 12. Xorazm 14 24 13. Toshkent 24 37 14. Toshkent shahar 36 347 Jami 244 773
Idoraviy normativ-huquqiy hujjatlarni davlat reyestridan chiqarish toʻgʻrisida
(order, 2020-01-04)

Idoraviy normativ-huquqiy hujjatlarni davlat reyestridan chiqarish boʻyicha 2020-yil 4-yanvardagi xulosaga muvofiq hamda Oʻzbekiston Respublikasining “Normativ-huquqiy hujjatlar toʻgʻrisida”gi Qonuni, Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qarori, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi qaroriga asosan buyuraman: 1. “Valyuta nazoratini amalga oshiruvchi organlar va agentlar, tegishli vazirlik va idoralar tomonidan valyutaga oid qonun buzilishlari toʻgʻrisidagi maʼlumotlarni Respublika Bosh prokuraturasi huzuridagi Soliq va valyutaga oid jinoyatlarga qarshi kurashish departamentiga taqdim etish tartibi haqidagi nizomni tasdiqlash toʻgʻrisida”gi buyruqni (roʻyxat raqami 1231, 2003-yil 4-aprel) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamentining 2019-yil 16-dekabrdagi 2/3-3456-19-son xati maʼlumot uchun qabul qilinsin. 2. Quyidagilar Idoraviy normativ-huquqiy hujjatlarning davlat reyestridan chiqarilsin: Oʻzbekiston Respublikasi Bosh prokurorining 2003-yil 30-martdagi 216-son “Valyuta nazoratini amalga oshiruvchi organlar va agentlar, tegishli vazirlik va idoralar tomonidan valyutaga oid qonun buzilishlari toʻgʻrisidagi maʼlumotlarni Respublika Bosh prokuraturasi huzuridagi Soliq va valyutaga oid jinoyatlarga qarshi kurashish departamentiga taqdim etish tartibi haqidagi nizomni tasdiqlash toʻgʻrisida”gi buyrugʻi (roʻyxat raqami 1231, 2003-yil 4-aprel); Oʻzbekiston Respublikasi Bosh prokurorining 2006-yil 26-iyundagi 61-son “Valyuta nazoratini amalga oshiruvchi organlar va agentlar, tegishli vazirlik va idoralar tomonidan valyutaga oid qonun buzilishlari toʻgʻrisidagi maʼlumotlarni Respublika Bosh prokuraturasi huzuridagi Soliq va valyutaga oid jinoyatlarga qarshi kurashish departamentiga taqdim etish tartibi haqidagi nizomga oʻzgartirishlar kiritish toʻgʻrisida”gi buyrugʻi (roʻyxat raqami 1231-1, 2006-yil 11-iyul). 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
“Oʻzbekiston Respublikasi budjet hisobining standarti (3-sonli BHS) “Budjet hisoboti”ni tasdiqlash toʻgʻrisida”gi buyruqning 2-bandiga oʻzgartirish kiritish haqida
(order, 2020-12-28)

Oʻzbekiston Respublikasining Budjet kodeksi, Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2018-yil 18-dekabrdagi 157-son “Oʻzbekiston Respublikasi budjet hisobining standarti (3-sonli BHS) “Budjet hisoboti”ni tasdiqlash toʻgʻrisida”gi buyrugʻining (roʻyxat raqami 3124, 2019-yil 18-yanvar) (Oʻzbekiston Respublikasi qonun hujjatlari toʻplami, 2019-y., 3-son, 57-modda) 2-bandidagi “yanvardan” degan soʻz “iyuldan” degan soʻz bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston kasaba uyushmalari kunini belgilash toʻgʻrisida
(law, 2020-11-23)

1-modda. 11-noyabr Oʻzbekiston kasaba uyushmalari kuni etib belgilansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining 2019-yil 1-fevraldagi “Oʻzbekiston Respublikasi Energetika vazirligi faoliyatini tashkil etish chora-tadbirlari toʻgʻrisida”gi PQ-4142-son qaroriga oʻzgartirish kiritish toʻgʻrisida
(resolution, 2024-09-11)

Oʻzbekiston Respublikasi energetika tarmogʻi boshqaruv tizimini takomillashtirish maqsadida: 1. Oʻzbekiston Respublikasi Prezidentining 2019-yil 1-fevraldagi “Oʻzbekiston Respublikasi Energetika vazirligi faoliyatini tashkil etish chora-tadbirlari toʻgʻrisida”gi PQ-4142-son qaroriga 2-ilovaning “Vazirning birinchi oʻrinbosari — “Oʻzatom” agentligi bosh direktori” blokidan “— “Oʻzatom” agentligi bosh direktori” soʻzlari chiqarib tashlansin. 2. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
“Soliq hisobotining shakllarini tasdiqlash toʻgʻrisida”gi qarorga qoʻshimchalar kiritish haqida
(resolution, 2020-10-20)

Oʻzbekiston Respublikasi Prezidentining 2020-yil 24-fevraldagi PQ-4611-son “Moliyaviy hisobotning xalqaro standartlariga oʻtish boʻyicha qoʻshimcha chora-tadbirlar toʻgʻrisida”gi qaroriga muvofiq Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2020-yil 28-yanvardagi 2020-03-son “Soliq hisobotining shakllarini tasdiqlash toʻgʻrisida”gi qaroriga (roʻyxat raqami 3221, 2020-yil 24-fevral) (Qonun hujjatlari maʼlumotlari milliy bazasi, 24.02.2020-y., 10/20/3221/0203-son) ilovaga muvofiq qoʻshimchalar kiritilsin. 2. Mazkur qaror 2021-yil 1-yanvardan kuchga kiradi. 1. 1-band quyidagi mazmundagi xatboshi bilan toʻldirilsin: “moliyaviy hisobotning xalqaro standartlarga oʻtgan yuridik shaxslarning soliqlarini hisoblab chiqish uchun zarur boʻlgan koʻrsatkichlar boʻyicha 13-ilovaga muvofiq.”. 2. 7-ilovadagi yuridik shaxslarning mol-mulkiga solinadigan soliq hisob-kitobi mazkur qoʻshimchalarning 1-ilovasiga muvofiq tahrirdagi 5-ilova bilan toʻldirilsin. 3. Mazkur qoʻshimchalarning 2-ilovasiga muvofiq tahrirdagi 13-ilova bilan toʻldirilsin. 4. Ushbu qoʻshimchalar Oʻzbekiston Respublikasi Moliya vazirligi bilan kelishilgan.
Bank xizmatlari isteʼmolchilari bilan oʻzaro munosabatlarni amalga oshirishda tijorat banklarining faoliyatiga qoʻyiladigan minimal talablar toʻgʻrisida nizomning 3-bobiga oʻzgartirish kiritish haqida
(resolution, 2020-09-07)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Markaziy bank boshqaruvi qaror qiladi: 1. Oʻzbekiston Respublikasi Markaziy banki boshqaruvining 2018-yil 28-apreldagi 16/18-son qarori (roʻyxat raqami 3030, 2018-yil 2-iyul) (Oʻzbekiston Respublikasi qonun hujjatlari toʻplami, 2018-y., 27-son, 553-modda) bilan tasdiqlangan Bank xizmatlari isteʼmolchilari bilan oʻzaro munosabatlarni amalga oshirishda tijorat banklarining faoliyatiga qoʻyiladigan minimal talablar toʻgʻrisida nizomning 3-bobi 3-paragrafi oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayevga bir vaqtning oʻzida Oʻzbekiston Respublikasi sogʻliqni saqlash vaziri vazifasini bajarishni yuklash toʻgʻrisida
(resolution, 2023-04-10)

Vazirlar Mahkamasi qaror qiladi: Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari Bexzod Anvarovich Musayevga bir vaqtning oʻzida Oʻzbekiston Respublikasi sogʻliqni saqlash vaziri vazifasini bajarish yuklansin.
2007-yil 27-iyundagi Shanxay hamkorlik tashkilotiga aʼzo davlatlar oʻrtasida hamkorlikdagi harbiy oʻquvlarni oʻtkazish toʻgʻrisidagi Bitimga qoʻshimchalar kiritish haqidagi Bayonnomani (Bishkek, 2019-yil 29-aprel) ratifikatsiya qilish toʻgʻrisida
(law, 2020-06-30)

2007-yil 27-iyundagi Shanxay hamkorlik tashkilotiga aʼzo davlatlar oʻrtasida hamkorlikdagi harbiy oʻquvlarni oʻtkazish toʻgʻrisidagi Bitimga qoʻshimchalar kiritish haqidagi Bayonnoma (Bishkek, 2019-yil 29-aprel) ratifikatsiya qilinsin.
Nodavlat tibbiyot tashkilotlari tomonidan tez tibbiy yordam xizmatlarini koʻrsatish uchun qoʻshimcha shart-sharoitlar yaratish toʻgʻrisida
(resolution, 2022-04-12)

Sogʻliqni saqlash sohasida xususiy sektorni jadal rivojlantirish, nodavlat tibbiyot tashkilotlari tomonidan aholiga tez tibbiy yordam xizmatlarini koʻrsatish uchun qoʻshimcha shart-sharoitlar yaratish maqsadida: 1. Nodavlat tibbiyot tashkilotlari tomonidan oʻz ehtiyojlari uchun respublika hududiga olib kiriladigan yangi tez tibbiy yordam avtomobillari (TIF TN kodi 8703 22 101 0, 8703 23 193 0, 8703 24 101 0, 8703 31 101 0, 8703 32 191 0, 8703 33 191 0) 2025-yil 1-yanvargacha boʻlgan muddatga import bojxona bojidan ozod qilinsin. Mazkur bandda nazarda tutilgan imtiyoz nodavlat tibbiyot tashkilotlari tomonidan ushbu qaror rasmiy eʼlon qilingunga qadar olib kirilgan “bojxona ombori” rejimida olti oydan koʻp turgan yangi tez tibbiy yordam avtomobillarining bojxona rasmiylashtiruvida ham qoʻllanilsin. 2. Oʻzbekiston Respublikasi Davlat soliq qoʻmitasi Davlat bojxona qoʻmitasi bilan birgalikda ushbu qaror doirasida olib kiriladigan avtomobillardan maqsadli foydalanish ustidan qatʼiy nazorat oʻrnatsin. Belgilansinki, avtomobillardan maqsadsiz foydalanilgan taqdirda, imtiyozlar berilishi munosabati bilan toʻlanmagan import bojxona boji summasi qonun hujjatlarida belgilangan moliyaviy sanksiyalarni qoʻllagan holda Oʻzbekiston Respublikasi Davlat budjetiga undirib olinadi. 3. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari B.A. Musayev zimmasiga yuklansin.